Diari Oficial de la Generalitat Valenciana


Sumari del DOGV 6728, del 06-03-2012 (2012/2278)

ORDE JUS/403/2012, de 16 de febrer, per la qual es nomenen funcionaris del Cos de Gestió Processal i Administrativa.
--------------------------------------------------------------------------------------------------------------------

### Dades del document

Número de DOGV
:   6728

Data del DOGV
:   06-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/2278


Data del document
:   16-02-2012

Organisme emissor
:   Ministeri de Justícia

Tipus de document
:   Ordre

Descriptors 

:   * funcionari

ORDE JUS/403/2012, de 16 de febrer, per la qual es nomenen funcionaris del Cos de Gestió Processal i Administrativa.
[2012/2278]
De conformitat amb el que establix l'article 24 del Reial Decret 1451/2005, de 7 de desembre (BOE del dia 27); les bases 6.8. de l'Orde JUS/3338/2008, de 10 de novembre (BOE del dia 20) i 7.9 de l'Orde JUS/1654/2010, de 31 de maig (BOE de 22 de juny), rebudes del centre, institut o responsable de la unitat o centre de destinació determinats pel Ministeri de Justícia i les comunitats autònomes que convoquen places, les notes del curs, i incorporada la puntuació a les persones aspirants ressenyades en els punts primer, segon i tercer de l'Orde de 28 d'octubre de 2011, referent al nomenament de funcionarat en pràctiques de les persones aspirants que van superar el procés de selecció d'accés al Cos de Gestió Processal i Administrativa, convocat per les ordes JUS/3338/2008, de 10 de novembre (BOE del dia 20), i JUS/1654/3020, de 31 de maig (BOE de 22 de juny), que ho hagueren realitzat i superat,
De conformitat amb el que preveu la Llei Orgànica 6/1985, d'1 de juliol, del Poder Judicial, modificada per la Llei Orgànica 19/2003, de 23 de desembre; en l'Orde JUS/1263/2004, de 18 de març, per la qual es regula el procediment d'integració dels funcionaris al servici de l'Administració de Justícia en els cossos i escales creats per la Llei Orgànica 19/2003, article 27 del Reial Decret 1451/2005, de 7 de desembre (BOE del dia 27), pel qual s'aprova el Reglament d'Ingrés, provisió de llocs de treball i promoció professional del personal funcionari al servici de l'Administració de Justícia; i les bases 6.8. de l'Orde JUS/3338/2008, de 10 de novembre (BOE del dia 20), i 7.9 de l'Orde JUS/1654/2010, de 31 de maig (BOE de 22 de juny), este ministeri ha resolt:
Primer
Nomenar en l'annex I de la present orde, personal funcionari del Cos de Gestió Processal i Administrativa, les persones aspirants nomenades funcionàries en pràctiques en l'Orde de 28 d'octubre de 2011, amb el següent orde d'integració en l'escalafó i dins del dit orde d'acord amb les puntuacions obtingudes en les fases comunes i obligatòries del procés selectiu:
1r. Persones aspirants que van superar el procés selectiu, pel sistema general d'accés lliure, convocat per l'Orde JUS/3338/2008, de 10 de novembre (BOE del dia 20), i que d'acord amb l'article 24 del Reial Decret 1451/2005, de 7 de desembre (BOE del dia 27), els va ser concedit el corresponent ajornament.
2n. Joaquín Barrios Gómez, DNI 4783368, aspirant que va superar les proves selectives d'accés al Cos de Gestió Processal i Administrativa, pel sistema general de promoció interna, convocades per Orde JUS/1654/2010 de 31 de maig (BOE de 22 de juny) àmbit Madrid, a qui li va ser concedit el corresponent ajornament.
3r. Aspirants que van superar el procés selectiu, per a l'ingrés pel sistema general d'accés lliure, en el Cos de Gestió Processal i Administrativa, convocat per Orde JUS/1654/2010, de 31 de maig (BOE de 22 de juny), que figuren relacionats en l'annex III de l'Orde JUS/2531/2011, de 14 de setembre (BOE del dia 24).
Segon
Aprovar en l'annex II de la present orde, la integració en els subescalafons dels àmbits territorials de Catalunya, Comunitat Valenciana, Galícia i País Basc, d'acord amb l'orde establit en el punt primer i amb les puntuacions de la prova de llengua oficial pròpia de les comunitats autònomes i del dret civil especial o foral de la Comunitat Autònoma del País Basc.
Tercer
Publicar en l'annex III de la present orde la relació de persones aspirants nomenades funcionàries en pràctiques en l'Orde de 28 d'octubre de 2011, que no han pogut realitzar o concloure el curs selectiu, de conformitat amb el que disposa l'article 24.6 del Reglament d'ingrés, provisió de llocs de treball i promoció professional del personal funcionari al servici de l'Administració de Justícia, aprovat pel Reial Decret 1451/2005, de 7 de desembre (BOE del dia 27), seran nomenades funcionàries en pràctiques en el curs immediatament posterior que es convoque de la mateixa classe, i conservaran la puntuació obtinguda en el concurs oposició.
Quart
Contra la present orde podrà interposar-se recurs potestatiu de reposició, davant d'este ministeri, en el termini d'un mes o contenciós administratiu, davant de l'Audiència Nacional, en el termini de dos mesos. El termini, en ambdós casos, es comptarà a partir de l'endemà al de la seua publicació en el Butlletí Oficial de l'Estat.
Madrid, 16 de febrer de 2012.- El ministre de Justícia, p. d., el secretari general de Modernització i Relacions amb l'Administració de Justícia: Joaquín Silguero Estagnan.